Verkko-opinnot ja opintotarjonta | Avoin AMK - Humak
Monipuolisia opintoja myös verkko-opintoina
Opintotarjonta ja verkko-opinnot
Avoin ammattikorkeakoulu tarjoaa samoja opintojaksoja opiskelijoilleen kuin mitä tutkinto-opiskelijatkin opiskelevat. Moni opintojaksoista toteutetaan verkko-opintoina, joten opiskeluun tarvitset hyvillä verkkoyhteyksillä toimivan tietokoneen.
Samoja opintojaksoja kuin tutkinto-opiskelijoillakin
Opintojaksot avoimessa ammattikorkeakoulussa ovat osia Humakin opetussuunnitelman mukaisista tutkinto-opinnoista eli opiskelet samoja sisältöjä kuin tutkinto-opiskelijammekin. Opetus tapahtuu pääsääntöisesti verkon kautta tapahtuvana omatoimisena opiskeluna, mutta valmentajiemme johdolla. Joissain opintojaksoissa on verkkotapaamisia tai monimuotototeutukseen integroitua lähiopetusta.
Opetustarjonnan löydät avoimen esitteestämme ja ilmoittautumaan pääset verkkokaupassa 1.8.2018 alkaen.
Verkko-opinnot edellyttävät omaa tietokonetta
Avoimen AMK:n verkko-opinnot edellyttävät, että opiskelijan käytössä on työskentelyyn soveltuvat laitteet. BB Open LMS -oppimisympäristö toimii mobiilisti, mutta koska verkko-opintojen aikana tuotetaan paljon tekstiä ja muuta materiaalia, kannettavan tietokoneen käyttö on opiskelun edellytyksenä tai mahdolliset lisälaitteet kirjoitustyön helpottamiseksi mobiililaitteella, esim. lisänäppäimistö. Verkko-opinnot saattavat sisältää myös verkkotapaamisia eli webinaareja, joihin osallistumista korvakuulokkeet ja mikrofoni helpottavat.